《山居杂兴》
清代·尤怡

晨起草木湿，林霏散清曙。始知东峰云，夜作涧上雨。

光风叶上泛，新泉草下注。群鸟林际鸣，游鱼水面聚。

万物各有分，劳生转多慕。倖中成虚名，多为来者误。

君看区中缘，扰扰曷有数。

作者简介：（?—1749）江苏吴县人，字在泾，又字饮鹤，号拙吾，又号饲鹤山人。以家道中落，卖字于佛寺。好为诗，与顾嗣立、沈德潜游。又从马俶学医，晚年医术益精，隐居花溪，著书自得。有《伤寒贯珠集》、《金匮心典》、《医学读书记》、《静香楼医案》、《金匮翼》等。